wannaphong/clean_thaiwikipedia huggingface dataset:
# การประชุมมอลตา (ค.ศ. 1945)
การประชุมมอลตา จัดขึ้นตั้งแต่วันที่ 30 มกราคม ถึง 3 กุมภาพันธ์ ค.ศ. 1945 ระหว่างประธานาธิบดีแฟรงคลิน ดี. โรเซอเวลต์แห่งสหรัฐอเมริกาและนายกรัฐมนตรีวินสตัน เชอร์ชิลแห่งสหราชอาณาจักรบนเกาะมอลตา จุดมุ่งหมายของการประชุมครั้งนี้คือการวางแผนการทัพครั้งสุดท้ายเข้าปะทะกับเยอรมันด้วยเหล่าคณะเสนาธิการรวม (คณะเสนาธิการร่วมแห่งกองทัพสหรัฐและคณะกรรมการเสนาธิการแห่งกองทัพอังกฤษ) ผู้นำทั้งสองต่างเห็นพ้องต้องกันกับความไม่พึงปรารถนาที่จะให้กองทัพแดงรุกเข้าสู่ยุโรปกลาง

การประชุมครั้งนี้ได้ให้รหัสนามว่า อาร์โกนอร์ทและคริกเกต เช่นเดียวกันกับคำอื่น ๆ

การประชุมมอลตาได้เริ่มต้นขึ้นเมื่อ วันที่ 30 มกราคม ค.ศ. 1945 แต่โรเซอเวลต์ยังไม่มาถึงงานประชุมจนกระทั่งวันที่ 2 กุมภาพันธ์ ซึ่งเป็นวันสุดท้ายของการประชุมUnited States Department of State
Foreign relations of the United States. Conferences at Malta and Yalta, 1945
Washington, D.C.: U.S. Government Printing Office, 1945
lxxviii, 1032 p., [11] p. of plates : ill., folded maps (1 col.) : 24 cm.
# เคออติกซ์
เคออติกซ์เป็นกลุ่มของตัวละครจากซีรีส์เกมโซนิคเดอะเฮดจ์ฮ็อก ของเซก้า ปรากฏตัวในเกม Knuckles' Chaotix ปี พ.ศ. 2538 เป็นครั้งแรก หลังจากหายตัวไปนานแปดปี เคออติกส์กลับมาในเกม โซนิคฮีโร่ส์ ปี พ.ศ. 2546 และได้ปรากฏตัวในซีรีส์อยู่เรื่อยๆ กลุ่มนี้มีหน้าที่เป็นหน่วยงานสืบสวนที่เปิดตัวหลังจากนัคเคิลส์ ได้ช่วยชีวิต ไมทตี้ ดิอาร์มาดิโล, เอสปิโอ เดอะคามิเลี่ยน, เวกเตอร์ เดอะคร็อกโคไดล์ และ ชาร์มมี่บี จากดอกเตอร์เอ็กแมน

เคออติกซ์อยู่ในเกม Knuckles' Chaotix เพื่อแทนที่ โซนิคเดอะเฮ็ดจ์ฮ็อก และ เทลส์ ซึ่งในตอนนั้นเคออติกซ์ประกอบไปด้วยนัคเคิลส์, ไมทตี้, เอสปิโอ, เวกเตอร์ และชาร์มมี่ ในช่วงหลังๆ ของซีรีส์ มีเฉพาะตัวละครสามตัวหลังอยู่ในกลุ่มนี้เท่านั้น นัคเคิลส์มีความสัมพันธ์กับตัวละครหลักของซีรีส์มากขึ้น (โซนิคกับเทลส์) ในขณะที่ไมทตี้ปรากฏตัวน้อยครั้งลงมาก

เคออติกส์ได้รับคำติชมจากสื่อทั้งในทางดีและทางลบ สื่อบางสำนักชื่นชมบทบาทของกลุ่มในเกม  Knuckles' Chaotix ว่ามีความสามารถและเกมเพลย์หลากหลาย แต่บางสำนัก เช่น GamesRadar กล่าวหาว่ากลุ่มนี้นำมาซึ่งตัวละครอันมากมายมหาศาลในซีรี่สโซนิคเดอะเฮ็ดจ์ฮ็อก

 แนวคิดและการสร้าง 
เคออติกส์ถูกสร้างขึ้นโดยเซก้าเพื่อใช้ในเกม Knuckles' Chaotix ปี พ.ศ. 2538 เป็นสปินออฟของซีรีส์โซนิคเดอะเฮ็ดจ์ฮ็อก นำโดยนัคเคิลส์ฟาหส, ทราวิส. "Knuckles' Chaotix Review" IGN ดึงข้อมูลเมื่อ 16 พฤศจิกายน 2017 เคออติกซ์แทนที่โซนิคกับเทลส์ ถึงแม้ว่าตอนแรกจะต้องการให้ตัวละครทั้งสองตัวอยู่ในเกมนี้ แต่ก็ยกเลิกไปเมื่อการพัฒนาเกมเปลี่ยนจากเซก้าจีเนซิสไปเป็นแอดออน 32X"Missing in Action". Sega Power. November 1995 "Chaotix. originally due to be called Sonic Stadium, it eventually appeared on the 32X looking like this."นิวตัน, เจมส์ Feature: The Sonic Games That Never Were Nintendo Life. ดึงข้อมูลเมื่อ 16 พฤศจิกายน 2017
# มหาวิบัติเอเลี่ยนถล่มโลก
มหาวิบัติเอเลี่ยนถล่มโลก (, Prityazhenie) เป็นภาพยนตร์ไซไฟแนวชีวิตจากประเทศรัสเซีย กำกับโดย ฟิโอดอร์ บอนดาร์ชุค เนื้อเรืองจะเล่าเกี่ยวกับยานอวกาศของมนุษย์ต่างด้าวที่ตกลงในเขตเชียร์ตาโนโว (Chertanovo) ชานกรุงมอสโก รัฐบาลรัสเซียได้ประกาศกฎอัยการศึก หลังชาวบ้านเริ่มไม่พอใจมากขึ้นกับแขกที่ไม่ได้รับเชิญ ภาพยนตร์นำแสดงโดย อิริน่า สตาร์เช่นบาว์ม, อเล็กซานเดอร์ เปตรอฟ, รีนัล มุกคาเมตอฟ และ โอเล็ก เมนชิคอฟ

บอนดาร์ชุคกล่าวว่าภาพยนตร์เรื่องนี้เป็นการเปรียบเทียบทางสังคม นักเขียนบทกล่าวว่าภาพยนตร์ได้รับแรงบันดาลใจจากการจลาจลวีรูย๋ลิออโว (Biryulyovo) ในปี 2013

โครงการนี้กลายเป็นภาพยนตร์รัสเซียเรืองที่ 4 ที่ถ่ายโอนไปยังรูปแบบ IMAX 3D ภาพยนตร์ฉายรอบปฐมทัศน์ในรัสเซียในวันที่ 26 มกราคม 2017 มหาวิบัติเอเลี่ยนถล่มโลก กลายเป็นภาพยนตร์ที่ทำรายได้ทะลุบ็อกซ์ออฟฟิศในรัสเซียСПИСОК САМЫХ ОЖИДАЕМЫХ КИНОПРЕМЬЕР ЯНВАРЯ 2017 ГОДА โดยทำรายได้มากกว่า 1 พันล้านรูเบิลและได้รับการตอบรับอย่างดีในสื่อรัสเซีย
 อ้างอิง
# กลุ่มแห่งชาติ (สงครามกลางเมืองสเปน)
thumb|right|ธงประจำรัฐสเปนระหว่าง ค.ศ. 1938–1945 

กลุ่มแห่งชาติ  หรือ กลุ่มก่อการกำเริบ   เป็นฝ่ายสำคัญฝ่ายหนึ่งในสงครามกลางเมืองสเปนระหว่าง ค.ศ. 1936–1939 ประกอบด้วยกลุ่มการเมืองหลายกลุ่มที่สนับสนุนรัฐประหารสเปนในเดือนกรกฎาคม ค.ศ. 1936 (เพื่อต่อกรกับสาธารณรัฐสเปนที่ 2) ซึ่งรวมถึงกลุ่มฟาลังเฆ, พรรคเซดา และกลุ่มอัลฟอนซิสตาและกลุ่มการ์ลิสตา (กลุ่มผู้เรียกร้องสิทธิราชบัลลังก์ซึ่งเป็นคู่แข่งกันเอง) กลุ่มเหล่านี้ทั้งหมดได้รวมเข้ากับฟาลังเฆใน ค.ศ. 1937 นายพลฟรันซิสโก ฟรังโก หนึ่งในผู้นำหลัก  ของรัฐประหาร ค.ศ. 1936 จะเป็นผู้นำฝ่ายนี้ตลอดสงคราม และต่อมาจะกลายเป็นผู้เผด็จการแห่งสเปนระหว่าง ค.ศ. 1939–1975

คำว่า "[กลุ่ม] แห่งชาติ"  ได้รับการบัญญัติโดยโยเซ็ฟ เกิบเบิลส์ เพื่อจะสร้างภาพว่าความช่วยเหลือของนาซีเยอรมนีแก่ทหารกลุ่มก่อการกำเริบนั้นมีความชอบธรรม หลังจากคณะผู้แทนลับจากสเปนซึ่งนำโดยร้อยเอก ฟรันซิสโก อาร์รันซ์ ได้เข้าพบเพื่อร้องขอทรัพยากรและยุทธภัณฑ์เมื่อวันที่ 24 กรกฎาคม ค.ศ. 1936Juan Eslava Galán, Una Historia de la Guerra Civil que no va a Gustar a Nadie, Ed. Planeta. 2005.  p. 9-12 บรรดาผู้นำกลุ่มก่อการกำเริบซึ่งก่อนหน้านี้ได้รับการขนานนามว่าเป็น "นักรบครูเสด" โดยเอนริเก ปลา อี เดนิเอล มุขนายกแห่งซาลามังกา —และยังใช้คำว่า "ครูเสด"  เรียกการรณรงค์ของพวกเขา— เริ่มชอบคำนี้ขึ้นมาทันที

คำว่า "กลุ่มแห่งชาติ" —เช่นเดียวกับคำว่า "พวกแดง"  ที่ฝ่ายนี้ใช้เรียกกลุ่มนิยมสาธารณรัฐ— ถูกผู้แต่งบางคนพิจารณาว่าเป็นศัพท์ที่เชื่อมโยงกับโฆษณาชวนเชื่อของฝ่ายนี้ ตลอดช่วงสงครามกลางเมืองสเปน ผู้ที่ใช้ศัพท์ "กลุ่มแห่งชาติ" ส่วนใหญ่จะเป็นสมาชิกและผู้สนับสนุนกลุ่มก่อการกำเริบ ในขณะที่ฝ่ายตรงข้ามจะใช้คำว่า "พวกฟาสซิสต์"  หรือ "พวกกลุ่มกบฏ" Ángel Bahamonde & Javier Cervera Gil, Así terminó la Guerra de España, Marcial Pons, Madrid 1999,  เมื่อเอ่ยถึงฝ่ายนี้

หมายเหตุ
# กลุ่มนิยมสาธารณรัฐ (สงครามกลางเมืองสเปน)
กลุ่มนิยมสาธารณรัฐ  ซึ่งยังเป็นที่รู้จักกันในชื่อ กลุ่มจงรักภักดี  และ กลุ่มรัฐบาล  เป็นฝ่ายในสงครามกลางเมืองสเปนระหว่าง ค.ศ. 1936–1939 ที่สนับสนุนรัฐบาลที่ได้รับการเลือกตั้งของสาธารณรัฐสเปนที่ 2 เพื่อต่อกรกับกลุ่มแห่งชาติหรือกลุ่มก่อการกำเริบของทหารฝ่ายขวาจัด ผู้ที่ใช้คำว่า "พวกนิยมสาธารณรัฐ"  ส่วนใหญ่เป็นสมาชิกและผู้สนับสนุนของกลุ่มเอง ในขณะที่ฝ่ายตรงข้ามจะใช้คำว่า "พวกแดง"  ซึ่งแฝงความหมายเชิงดูหมิ่นในการเอ่ยถึงกลุ่มนิยมสาธารณรัฐ เนื่องมาจากฝ่ายนี้มีอุดมการณ์เอียงซ้ายซึ่งรวมถึงกลุ่มนิยมลัทธิคอมมิวนิสต์และอนาธิปไตย และได้รับการสนับสนุนจากสหภาพโซเวียต
# บริติชอินเวชัน
บริติชอินเวชัน  เป็นปรากฏการณ์ทางวัฒนธรรมช่วงกลางคริสต์ทศวรรษ 1960 ในรูปแบบเพลงร็อกและป็อปในสหราชอาณาจักร และมุมมองด้านอื่นของวัฒนธรรมอังกฤษ ที่ได้รับความนิยมในสหรัฐและถือได้ว่าเป็นขาขึ้นของ "วัฒนธรรมแหกคอก" (counterculture) ทั้งสองฝั่งมหาสมุทรแอตแลนติก กลุ่มดนตรีป็อปและร็อกอย่างเช่น เดอะบีเทิลส์, เดอะเดฟคลากไฟฟ์, เดอะคิงส์, เดอะโรลลิงสโตนส์, เฮอร์แมนส์เฮอร์มิตส์, และ ดิแอนิมอลส์ ถือเป็นแถวหน้าของการโจมตีครั้งนี้Perone, James E. Mods, Rockers, and the Music of the British Invasion. Westport, CT: Praeger,2009. Print.
# รายชื่อประเทศเรียงตามระดับความสูงเฉลี่ย
ด้านล่างนี้เป็นรายชื่อประเทศเรียงตามระดับความสูงเฉลี่ยบนระดับน้ำทะเล[1][1][./List_of_countries_by_average_elevation#cite_note-1 [1]]

 ประเทศ 
ประเทศระดับความสูง15 m (49 ft)โลก
# สันติราษฎร์ กุลนพเกียรติ
สันติราษฎร์ กุลนพเกียรติ   (เกิดเมื่อวันที่ 26 กันยายน พ.ศ. 2530) เป็นนักแสดงชาวไทย สังกัดช่อง 7 เอชดี เกิดที่จังหวัดเชียงใหม่ เป็นที่รู้จักกันจากบทบาท "อาโจว" ในละครเรื่อง กาลครั้งหนึ่งในหัวใจหล่อยกแก๊ง! ส่องหนุ่มๆ แก๊งมังกรทอง "กาลครั้งหนึ่ง...ในหัวใจ"

 ประวัติ 
สันติราษฎร์เกิดเมื่อวันที่ 26 กันยายน พ.ศ. 2530 เกิดที่จังหวัดเชียงใหม่ศึกษาระดับประถมศึกษาที่โรงเรียนมงฟอร์ตวิทยาลัยเชียงใหม่ ต่อมาเขาศึกษาต่อระดับปริญญาตรีที่มหาวิทยาลัยราชภัฏสวนดุสิต คณะนิเทศศาสตร์ และระดับปริญญาโทที่คณะบริหารธุรกิจมหาวิทยาลัยรามคำแหง  

สันติราษฎร์เริ่มเข้าสู่วงการบันเทิงจากการเดินแบบ ถ่ายแบบ และโฆษณาต่าง ๆ และเป็นผู้ผ่านเข้ารอบในเวทีการประกวด Asia New Star Model  Face Of Thailand 2013 ได้รับรางวัลตำแหน่งชนะเลิศนางแบบ-นายแบบไทย รอลุ้น! ชิงชัยที่เกาหลี ต่อมาเขาได้รับโอกาสจากผู้จัดการส่วนตัวจึงได้มีการชักชวนเรียนการแสดงต่าง ๆ ภายหลังเขาได้มีโอกาสร่วมแสดงละครเรื่อง กาลครั้งหนึ่งในหัวใจ ในฐานะนักแสดงรับเชิญ ผลิตโดย บริษัท มงคลการละคร จำกัด โดยผู้จัด ตะวัน จารุจินดา เมื่อในปี 2559 เขาได้ลงนามสัญญาในฐานะนักแสดงในสังกัดช่อง 7 เอชดี และมีผลงานละครต่าง ๆ เป็นต้น "เบน สันติราษฎร์" แจงเหตุยังโสด พร้อมแย้มสเป็คสาว

ในปี 2562 เขามีผลงานละครซิทคอมเรื่อง โรงพัก รักไม่จำกัด ในฐานะนักแสดงนำละครเรื่องแรกแสดงคู่กับ จาด้า อินโตร์เร'เบน-จาด้า'ประเดิมจับคู่ลิ้นกับฟัน ใน'โรงพัก…รักไม่จำกัด'แนวหน้า
ฉบับเมื่อวันที่ 13 มิถุนายน 2562 และเป็นการร่วมงานกันครั้งแรกและเป็นที่รู้จักกันในบทบาท "ร.ต.ท.ปรัชญา กล้าเผชิญภัย" ขณะที่ละครซิทคอมเรื่องนี้ออกอากาศตอนแรกถึงตอนสุดท้ายเป็นต้นและเป็นละครที่ได้รับกระแสตอบรับที่ดีเรื่อยมา7 สีส่ง “เบน-จาด้า” จับคู่ลิ้นกับฟัน ใน “โรงพัก…รักไม่จำกัด”ดาราเดลี่ ฉบับเมื่อวันที่ 14 มิถุนายน 2562

ในปี 2563 สันติราษฎร์มีผลงานแสดงละครรีเมคที่ยอดนิยมในอดีตเรื่อง เศรษฐีตีนเปล่าเบน-ชิงชิง พบกันในละครรีเมค เศรษฐีตีนเปล่า ตามคำเรียกร้อง ซึ่งรับบทเป็น "ด.ร.สันติธร" แสดงคู่กับ คริษฐา สังสะโอภาส ละครเรื่องนี้ถือได้ว่าประสบความสำเร็จและการตอบรับดีกลายเป็นละครตอนจบเรตติงสูงสุด 9.6“ เบน - สันติราษฎร์” ปลื้มสุด ๆ “ ตรูเปล่า” เรตติ้งแรงตั้งแต่เริ่ม“เบน-สันติราษฎร์” โชว์เสียงอบอุ่น ท้าดวลเพลง “คนไม่มีแฟน”

 ผลงานการแสดง 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
 ละครโทรทัศน์ปี พ.ศ.เรื่องบทบาท2559  กาลครั้งหนึ่งในหัวใจ อาโจว  2560 โซ่เสน่หา สุวัฒน์ (วัฒน์) มัสยา  ประจวบ  นักรบตาปีศาจ พ.ต.ต. เก่ง เล่ห์รักยาใจ  พ.ต.ต. พิชิตชัย 2561  รักปรุงรส  ไท ไฮโซสะออน  ม.ล.นพคุณ ศิริโยธา 2562  รักนี้บุญรักษา  มาร์ค  โรงพัก รักไม่จำกัด ร.ต.ท. ปรัชญา กล้าเผชิญภัย สวยซ่อนคม  นัทที  ตะกรุดโทน  สารวัตรดำเกิง 2563  เศรษฐีตีนเปล่า สันติธร พิทยจิดากานต์ (เล็ก / ด็อก) ม่านบังใจ กวิน (วิน) คนเหนือฅน หมวดตรี  สมบัติมหาเฮง เมธี ไพรนุรักษ์ (ธี) ปิ่นไพร กฤษดา กิติโยธิน / กริช แจ้งคำ 2565  เขยบ้านไร่ สะใภ้ไฮโซ  วสุ พยัคฆ์ร้ายนายกุหลาบ กุหลาบ แย้มสกุล / ฮีโร่ / อินทนนท์ (นนท์) ขวางทางปืน ร.ต.อ. กล้า รักถิ่น 2566  หงส์ในกรงกา กุมภา สิงคหบดีรักษ์ 2567 ไฟน้ำค้าง วีกิจ เรืองวีรกานต์ เล่ห์ร้ายเกมลวง ทวีรัฐ 2568 เปิดโหมดล่า อย่าท้าทายระบบ พ.ต.ต. จิรายุ สุขประชา (สารวัตรเจมส์)

 ผลงานอื่น ๆ 

 พิธีกร 
 เส้นทางบันเทิง ช่อง 7
 เที่ยงบันเทิง ช่อง 7
 ดีเจรับเชิญ Goodtime 98.5 FM

 รายการ 
 2564 “ผู้ต้องฮา”  ช่อง See U KUB (Youtube) ร่วมกับ เข้ม หัสวีร์ ภัคพงษ์ไพศาล และ ยูโร ยศวรรธน์ ทะวาปี
# ป้อมแบรสต์
ป้อมแบรสต์ (, ; ,) เป็นที่รู้จักกันก่อนในชื่อ ป้อมแบรสต์-ลีตอฟสก์ เป็นป้อมปราการรัสเซียในคริสต์ศตวรรษที่ 19 ในเมืองแบรสต์ ประเทศเบลารุส อดีตสาธารณรัฐสังคมนิยมโซเวียตเบียโลรัสเซีย ในปี 1965 ลำดับเกียรติป้อมวีรชนให้ถูกมอบให้ป้อมนี้เพื่อรำลึกถึงการป้องกันป้อมปราการในช่วงสัปดาห์แรกของมหาสงครามของผู้รักชาติ เมื่อนาซีเยอรมนีรุกรานสหภาพโซเวียตในวันที่ 22 มิถุนายน 1941 กับการเปิดฉากของปฏิบัติการบาร์บารอสซา ในช่วงสงครามโลกครั้งที่สอง ลำดับเกียรติป้อมวีรชนตรงกับลำดับเกียรติวีรนคร ซึ่งได้มอบให้กับเมืองรวมทั้งสิ้น 12 เมืองในสหภาพโซเวียต

ป้อมแบรสต์ตั้งอยู่ที่ระดับความสูง 135 เมตร
 ระเบียงภาพ
# โฮริโอะ โยชิฮารุ
โฮริโอะ โยชิฮารุ เป็นหนึ่งในไดเมียวแห่งยุคเซ็นโกคุ ผู้ซึ่งรับใช้ทั้งโอดะ โนบุนากะ, โทโยโตมิ ฮิเดโยชิ และ โทกุงาวะ อิเอยาสุ

 รับใช้ฮิเดโยชิ 
ในระหว่างที่กองทัพโอดะจะเข้าโจมตีตระกูลไซโตะอยู่นั้น คิโนชิตะ ฮิเดโยชิ ซึ่งเป็นหนึ่งในแม่ทัพของโนบุนากะ จึงทำการเสาะหาผู้ที่มีฝีมือ และได้บังเอิญมาพบกับโยชิฮารุที่กำลังใช้วิชามวยปล้ำเอาชนะหมูป่า ฮิเดโยชิถูกใจในตัวเขา จึงได้ชักชวนให้มาทำงานกับตน โยชิฮารุจึงได้เป็นหนึ่งในผู้ช่วยของฮิเดโยชิในการโจมตีปราสาทอินาบายามะ (稲葉山城, Inabayama-jō) ของตระกูลไซโตะ

ในช่วงการรบกับตระกูลโมริ ในปี ค.ศ.1582 เขาได้เป็นพยานในการพลีชีพของชิมิสุ มุเนะอารุ และได้เข้าปะทะกับกองทัพของอะเกจิ มิตสึฮิเดะที่ยามาซากิ จากนั้นก็ได้มีส่วนร่วมในยุทธการชิสุงาตาเกะและได้รับที่ดินจำนวน 120,000 โคกุ หลังจากศึกโอดะวาระ ต่อมาเขาได้เป็น 1 ใน 3 ตุลาการแห่งตระกูลโทโยโตมิ ร่วมกับ อิโคมะ จิกะมาสะ และ นากามุระ คาสุอุจิ

 รับใช้อิเอยาสุ 
เขาได้ไปสวามิภักดิ์ต่ออิเอยาสุในปี ค.ศ.1599 และสละตำแหน่งผู้นำตระกุลโฮริโอะ ให้แก่ลูกชายคนรอง คือ ทาดะอุจิ (เนื่องจากลูกชายคนแรกของเขา คือ คินสุเกะ ได้เสียชีวิตไปในช่วงศึกโอดะวาระ) หลังการสละตำแหน่ง เขาได้รับที่ดิน 50,000 โคกุ ในแถบแคว้นเอจิเซ็น

ในวันที่ 27 สิงหาคม ค.ศ.1600 เขาได้สังหารคางาโนอิ ชิเงะโมจิ ขุนพลฝ่ายอิชิดะ เพื่อเป็นการล้างแค้นให้แก่มิสุโนะ ทาดะชิเงะ แต่เขาได้รับบาดเจ็บ จนไม่สามารถเข้าร่วมการรบที่เซกิงาฮาระซึ่งเกิดขึ้นในวันที่ 21 ตุลาคม อย่างไรก็ตาม อิเอยาสุได้ให้ที่ดินในแคว้นอิซุโมะแก่โยชิฮารุเป็นจำนวน 240,000 โคกุ

เนื่องด้วย ทาดะอุจิ เสียชีวิตด้วยวัย 26 ปี ใน ค.ศ.1604 ทำให้เขาต้องคอยดูแลหลานชาย คือ โฮริโอะ ทาดะฮารุ จนกระทั่งเขาเสียชีวิตในวัย 68 ปี
# เฮนรี ดีวาร์ บารอนที่ 3 แห่งฟอร์ทีไวออต
เฮนรี ดีวาร์ บารอนที่ 3 แห่งฟอร์ทีไวออต  เกิดเมื่อวันที่ 22 กุมภาพันธ์ 2449 ณ สกอตแลนด์ เป็นบุตรของ จอห์น ดีวาร์ บารอนที่ 1 แห่งฟอร์ทีไวออต และ มาร์กาเร็ต เอลิซาเบล ฮอลแลนด์ บิดาของเขาเป็นขุนนางชนชั้นสูงของสกอตแลนด์และเป็นนักธุรกิจเขาได้รับการศึกษาที่วิทยาลัยอีตัน ในรุ่น 1,929 เขาจบการศึกษาจากเซนต์จอห์นวิทยาลัย และ มหาวิทยาลัยออกซฟอร์ด สาขาศิลปศาสตรบัณฑิต (BA) ต่อมาในปี 2486 เขาได้รับ เครื่องราชอิสริยาภรณ์จักพรรดิแห่งบริติช

เขาแต่งงานกับ  ซินเธีย สตาร์กี เมื่อวันที่ 25 เมษายน 2476 โดยมีบุตร-ธิดาดังนี้
เลดีแคโรไลน์ เวอร์สลีย์
จอห์น ดีวาร์ บารอนที่ 4 แห่งฟอร์ทีไวออต
ซีโมน ดีวาร์

เฮนรี ดัวาร์ บารอนที่ 3 แห่งฟอร์ทีไวออต เสียชีวิตเมื่อวันที่ 25 มีนาคม 2536 สิริอายุรวม 87 ปี ด้วยโรคชรา
188px|thumb|หลุมศพของเฮนรี
# การส่งทหารกลับเข้าไรน์ลันท์
การส่งทหารกลับเข้าไรน์ลันท์  โดยกองทัพเยอรมัน เกิดขึ้นเมื่อวันที่ 7 มีนาคม ค.ศ. 1936 เมื่อกองทัพเยอรมันได้เคลื่อนทัพเข้าสู่ไรน์ลันท์ ครั้งนี้เป็นเรื่องที่สำคัญเพราะเป็นการละเมิดเงื่อนไขของสนธิสัญญาแวร์ซายและสนธิสัญญาโลคาร์โน เป็นครั้งแรกนับตั้งแต่สิ้นสุดของสงครามโลกครั้งที่หนึ่งที่ทหารเยอรมันเคยอยู่ในภูมิภาคนี้ การยึดครองเขตปลอดทหารได้เปลี่ยนความสมดุลของอำนาจในยุโรปจากฝรั่งเศสไปยังเยอรมนี และทำให้เยอรมนีสามารถแสวงหานโยบายที่ก้าวร้าวในยุโรปตะวันตกที่เป็นไปได้ที่สถานะเขตปลอดทหารในไรน์ลันท์ได้ยุติลงไปแล้ว
# ไบนารีอ็อปชัน
ไบนารี่ ออปชั่น (binary option) คู่มือเทรดไบนารี่ออปชั่น (binary option) ฉบับสมบูรณ์, ผู้แต่ง thailandoption https://www.thailandoption.com/guide-to-trade-binary-option  คือ ระบบการเทรดในตลาดตราสารการเงินรูปแบบหนึ่ง โดยเป็นการซื้อสัญญาล่วงหน้ากับโบรกเกอร์ผู้ให้บริการ ไบนารี่ ออปชั่น โดยมีการกำหนดระยะเวลาในการซื้อสัญญาไบนารี่ ออปชั่นคืนจากผู้ถือสัญญา ผู้เทรดมักนิยมซื้อสัญญาไบนารี่ ออปชั่นมาเพื่อป้องกันความเสี่ยงในความผันผวนของสินทรัพย์ หรือหุ้น ตลอดจนเงินทุนต่าง ๆ ที่ผู้เทรดได้ซื้อไว้ ปัจจุบันคาดว่ามีผู้อยู่ในตลาดไบนารี่ ออปชั่นมากกว่า 15 ล้านคน และเพิ่มขึ้นเรื่อย ๆ ทุกปี

 ประเภทของสัญญาไบนารี่ ออปชั่น 
โดยปกติแล้ว สัญญาไบนารี่ ออปชั่นที่เราพบได้ในตลาด มักแบ่งออกเป็น 2 ประเภทด้วยกันประกอบไปด้วย https://www.thailandoption.com

1.สัญญาซื้อ หรือ Call หรือในภาษาเทรดยุคใหม่อาจเรียกว่า Buy ก็ได้ ความหมายของ สัญญาซื้อ (Call) หมายถึง สัญญาที่ผู้เทรดทำการซื้อสัญญาออปชั่นล่วงหน้า โดยพยาการณ์ว่าราคาของสินทรัพย์ในอนาคตในวันที่สิ้นสุดสัญญาออปชั่น ราคาของสินทรัพย์จะสูงกว่าวันที่ทำการซื้อสัญญา

2.สัญญาขาย หรือ Put หรือในภาษาเทรดยุคใหม่อาจเรียกว่า Sell ก็ได้ ความหมายของ สัญญาขาย (Put) หมายถึง สัญญาที่ผู้เทรดทำการซื้อสัญญาออปชั่นล่วงหน้า โดยพยาการณ์ว่าราคาของสินทรัพย์ในอนาคตในวันที่สิ้นสุดสัญญาออปชั่น ราคาของสินทรัพย์จะต่ำกว่าวันที่ทำการซื้อสัญญา

โดยปกติเมื่อเทรดเดอร์ซื้อสัญญาออปชั่นจากโบรกเกอร์ โดยมีกำหนดระยะเวลาการถือสัญญา เช่น 5 นาที 30 นาที หรือ 30 วัน เมื่อถึงระยะเวลากำหนด ระบบจะบังคับให้สัญญายุติลงและขายสัญญาคืนให้กับโบรกเกอร์ทันที ส่งผลให้ผู้ถือสัญญา สามารถได้รับผลกำไรจากส่วนต่างของการพยากรณ์ราคาที่ถูกต้อง หรืออาจสูญเสียเงินทุนทั้งหมดอันเกิดจากการพยากรณ์ราคาที่ผิดพลาด

 ไบนารี่ ออปชั่นกับการพนัน 
เนื่องจากรูปแบบของการซื้อสัญญาไบนารี่ ออปชั่นนั้นมีความเกี่ยวข้องกับการพยากรณ์ราคาในอนาคต ทำให้มีนักออกแบบโปรแกรมการเทรด นำระบบและรูปแบบของการเทรดไบนารี่ ออปชั่นไปใช้ในเชิงการพนัน ส่งผลให้เกิดภาพลักษณ์บางส่วนที่ไม่ดีต่อการเทรดสัญญาออปชั่น ดังนั้นผู้เทรดต้องเลือกพิจารณาโบรกเกอร์ไบนารี่ออปชั่นให้ดี มิฉะนั้นอาจมีความเสี่ยงทางการเงินเกิดขึ้น และอาจถูกโกงก็ได้ ดังปรากฏข่าวล่าสุดของบริษัท siamoption ที่ดำเนินการผิดกฎหมายในประเทศไทย

 ประเด็นที่น่าสังเกต 
1. คำสั่งซื้อไบนารี่ ออปชั่น อาจไม่ได้ถูกส่งไปยังศูนย์กลางหรือตลาดจริง

โดยคำสั่งซื้ออาจถูกหมุนเวียนอยู่เฉพาะภายในโบรกเกอร์เท่านั้น กล่าวคือโบรกเกอร์จะจับคู่คำสั่งซื้อ Call กับ Put ระหว่างลูกค้าภายในโบรกเกอร์

เพื่อนำมา Matching กัน แล้วโบรกเกอร์จะได้รับกำไรจากส่วนต่างค่าธรรมเนียม อย่างไรก็ตามโบรกเกอร์แต่ละแห่งอาจมีนโยบายการจัดการคำสั่งซื้อที่แตกต่างกัน

2. Risk Reward ที่อาจเกิดความเสียเปรียบต่อผู้ค้า

การส่งคำสั่งซื้อแต่ละครั้งอาจเกิดความเสียเปรียบ เนื่องจากอัตราส่วนผลกำไรต่อขาดทุนที่ต่างกัน ตัวอย่างเช่นอัตรา 82% ต่อ 100%

ดังนั้นในตลาดนี้จึงอาจจำเป็นต้องเน้นกลยุทธ์เทรดที่มีอัตรา Win-Rate ระดับสูง

  อ้างอิง
# ปิยะ ตรีกาลนนท์
ชื่อนาวาอากาศโทปิยะ ตรีกาลนนท์ตำแหน่งงานปัจจุบันประธานกรรมการฝ่ายบริการเชื่อชาติไทยสัญชาติไทย
ปิยะ ตรีกาลนนท์ หรือ กัปตันปิยะ ปัจจุบันดำรงตำแหน่งประธานกรรมการบริหาร บริษัท บางกอกเอวิเอชั่นเซ็นเตอร์ จำกัด (มหาขน) หรือ โรงเรียนการบินกรุงเทพ องครักษ์ (BAC) ซึ่งเป็นโรงเรียนด้านการบินเอกชนแห่งแรกในไทย ที่เปิดสอนหลักสูตรด้านการบิน

 ประวัติความเป็นมาhttps://www2.posttoday.com/politic/report/406862 
นาวาอากาศโทปิยะ ตรีกาลนนท์ เกิดวันที่ 27 มีนาคม พ.ศ. 2509 เข้าเป็นนักศึกษาเตรียมทหารรุ่นที่ 27 และเข้าฝึกบินในโรงเรียนการบินกองทัพอากาศ และเริ่มรับราชการกองทัพอากาศตั้งแต่ปี พ.ศ 2526 

 การศึกษาhttp://www.thaicabincrew.com/forums/viewtopic.php?f=17&t=71593&start=120 
ปี พ.ศ 2533           :  ปริญญาตรี วิทยาศาสตรบัณฑิต (สาขาคอมพิวเตอร์) โรงเรียนนายเรืออากาศ  

ปี พ.ศ 2534           :  ประจำ โรงเรียนการบินกำแพงแสน  กองทัพอากาศ 

ปี พ.ศ 2540           : โรงเรียนนายทหารชั้นผู้บังคับฝูง รุ่นที่ ๘๘

ปี พ.ศ 2545           : โรงเรียนเสนาธิการกองทัพอากาศ รุ่นที่ ๔๖

 การทำงาน 
ตำแหน่งงานปัจจุบัน  

:  ประธานกรรมการบริหาร บริษัท บางกอกเอวิเอชั่นเซ็นเตอร์ จำกัด (มหาชน)

ตำแหน่งงานที่ผ่านมา

:  ตำแหน่ง นายทหารตรวจสอบมาตราฐาน กองทัพอากาศ

:  อนุกรรมการ ในคณะอนุกรรมการอากาศวิถี

 หน้าที่พิเศษ 
:  นักบินที่ ๑ ประจำอากาศยานแบบ C-130

:  นักบินที่ ๑ ประจำอากาศยานแบบ Boeing 737-200, -400

:  นักบินเครื่องบินพระที่นั่ง Boeing 737-400 

 : ราชองครักษ์เวร

:  ครูการบิน Boeing 737-200, -300, -400 

:  นักบินยืมตัวบริษัท การบินไทย จำกัด (มหาชน)

 :  Instructor Pilot บริษัท ไทยแอร์เอเซีย จำกัด

:  อาจารย์พิเศษภาควิชาเทคโนโลยีนักบินพาณิชย์ มหาวิทยาลัยรังสิต

:  อาจารย์พิเศษภาควิชาวิศวกรรมอากาศยาน มหาวิทยาลัยอัญสัมชัน (ABAC)
# ซุนหวน
ซุนหวน หรือชื่อในภาษาจีนกลางว่า ซุน หฺวาน (ค.ศ. 197/198 - 224?) ชื่อเกิด อฺวี๋ หฺวาน ชื่อรอง ชูอู่ เป็นขุนพลในรัฐง่อก๊กช่วงยุคสามก๊ก เขาเป็นญาติห่าง ๆ ของซุนกวน ปฐมจักรพรรดิแห่งรัฐจ๊กก๊ก

ชีวิต
ซุนหวนเป็นบุตรชายคนที่สามของซุน เหอ (孫河) ผู้มีชื่อตระกูลเดิมว่า "อฺวี๋" (俞) ซุนหวนเป็นหลานชายห่าง ๆ ของขุนศึกซุนเกี๋ยน ผู้เปลี่ยนชื่อตระกูลของซุนหวนจาก "อฺวี๋" เป็น "ซุน"(孫桓字叔武，河之子也。) สามก๊กจี่เล่มที่ 51.(伯父河，字伯海，本姓俞氏，亦吳人也。) สามก๊กจี่เล่มที่ 51.(吳書曰：河，堅族子也，出後姑俞氏，後復姓為孫。) อรรถาธิบาย Wu Shu ในสามก๊กจี่เล่มที่ 51. ซุนหวนเป็นที่รู้จักจากบุคลิกภาพที่ดีของเขาและการเขียนและทักษะในการโต้วาที เขาได้รับการให้เกียรติอย่างสูงจากซุนกวน บุตรชายคนที่ 2 ของซุนเกี๋ยนและจักรพรรดิผู้ก่อตั้งง่อก๊ก ซุนกวนแต่งตั้งซุนหวนเป็นอู่เว่ย์ตูเว่ย์ (武衞都尉) ใน ค.ศ. 219 ซุนหวนเข้าร่วมการรุกรานดินแดนของเล่าปี่ (อดีตพันธมิตรของซุนกวน) ที่เกงจิ๋ว ซึ่งป้องกันโดยขุนพลกวนอู ทัพของซุนกวนได้รับชัยชนะ ซุนหวนประสบความสำเร็จในการชักชวนทหารของกวนอูประมาณ 5,000 นายให้ยอมจำนนต่อเขา และยังได้อุปกรณ์และปศุสัตว์ของศัตรูจำนวนมากอีกด้วย(吳書曰：河有四子。長助，曲阿長。次誼，海鹽長。並早卒。次桓，儀容端正，器懷聦朗，博學彊記，能論議應對，權常稱為宗室顏淵，擢為武衞都尉。從討關羽於華容，誘羽餘黨，得五千人，牛馬器械甚衆。) อรรถาธิบาย Wu Shu ในสามก๊กจี่เล่มที่ 51.

ประมาณ ค.ศ. 222 ซุนหวนตอนอายุ 24 ปี ได้รับการแต่งตั้งเป็นขุนพลราชองครักษ์สงบบูรพา (安東中郎將) และได้รับคำสั่งให้เข้าร่วมกับขุนพลลกซุนของซุนกวนในยุทธการที่อิเหลงต่อเล่าปี่ ผู้นำทัพต่อซุนกวนเพื่อยึดเกงจิ๋วคืน ในช่วงเริ่มต้นของการต่อสู้ ซุนหวนนำกองกำลังแยกไปโจมตีกองกำลังแนวหน้าของเล่าปี่ที่อี๋เต้า (夷道) แต่กลับถูกศัตรูล้อมโจมตี เขาจึงขอกำลังเสริมจากลกซุนแต่ถูกปฏิเสธ เมื่อนายทหารคนอื่น ๆ เร่งเร้าให้ลกซุนช่วยซุนหวน ลกซุนก็ปฏิเสธโดยบอกว่าซุนหวนสามารถยึดพื้นที่ได้ และการปิดล้อมจะสิ้นสุดในภายหลังโดยอัตโนมัติ ในที่สุด กองกำลังของซุนกวนก็ทำให้กองกำลังของเล่าปี่พ่ายแพ้อย่างยับเยินในยุทธการที่อิเหลง เมื่อเป็นไปตามที่ลกซุนทำนายไว้ จึงเลิกล้อมเมืองอี๋เต้า หลังจากนั้นซุนหวนนำทัพไปขวางเส้นทางหลบหนีของเล่าปี่ แต่เล่าปี่หนีรอดมาได้ด้วยการเดินทางข้ามเขตภูเขา ต่อมาเล่าปี่กล่าวว่า "(ซุน)หวนยังเป็นเด็กเมื่อข้าไปเยือนจิง แต่ตอนนี้เขากลับบังคับตัวข้าถึงขนาดนี้!" หลังสงครามนี้ ซุนหวนเข้าพบลกซุนและกล่าวว่า "ก่อนหน้านั้น ข้ารู้สึกขุ่นเคืองมากเมื่อเจ้าปฏิเสธที่จะช่วยข้า แต่ตอนนี้ หลังจากได้รับชัยชนะแล้ว ข้าเห็นว่าเจ้ามีวิธีการส่งทหารในแบบของตนเอง"(初，孫桓別討備前鋒於夷道，為備所圍，求救於遜。遜曰：「未可。」諸將曰：「孫安東公族，見圍已困，柰何不救？」遜曰：「安東得士衆心，城牢糧足，無可憂也。待吾計展，欲不救安東，安東自解。」及方略大施，備果奔潰。桓後見遜曰：「前實怨不見救，定至今日，乃知調度自有方耳。」) สามก๊กจี่เล่มที่ 58.(年二十五，拜安東中郎將，與陸遜共拒劉備。備軍衆甚盛，彌山盈谷，桓投刀奮命，與遜勠力，備遂敗走。桓斬上兜道，截其徑要。備踰山越險，僅乃得免，忿恚歎曰：「吾昔初至京城，桓尚小兒，而今迫孤乃至此也！」) สามก๊กจี่เล่มที่ 51.

ซุนหวนได้รับการเลื่อนขั้นเป็นเจี้ยนอู่เจี้ยงจฺวิน (建武將軍) สำหรับการมีส่วนสนับสนุนในการต่อสู้ และได้บรรดาศักดิ์ตานถูโหว (丹徒侯) เขาได้รับคำสั่งให้ไปประจำการที่หนิวจู่ (牛渚) และสังเกตการณ์การก่อสร้างกำแพงขนาดเตี้ยที่เหิงเจียง (橫江) เขาเสียชีวิตไม่นานหลังจากนี้(桓以功拜建武將軍，封丹徒侯，下督牛渚，作橫江塢，會卒。) สามก๊กจี่เล่มที่ 51.
# ญดา สุวรรณปัฏนะ
ญดา สุวรรณปัฏนะ (เกิด 24 ธันวาคม พ.ศ. 2538) ชื่อเล่น คุกกี้ เป็นนักแสดงและนางแบบชาวไทย อดีตสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงสังกัดช่องวัน 31 มีผลงานเป็นที่รู้จักจากละครเรื่อง ข้าวเหนียวทองคำ และละครเรื่อง เรือนการเวก

ประวัติ
ญดา สุวรรณปัฏนะ ชื่อเล่น คุกกี้ เป็นนักแสดงชาวไทย เกิดที่จังหวัดขอนแก่น เมื่อวันที่ 24 ธันวาคม พ.ศ. 2538"ประวัติคุกกี้ ญาดา สุวรรณปัฏนะ"www.kku.ac.thสำเร็จการศึกษาระดับมัธยมศึกษาจาก โรงเรียนสาธิตมหาวิทยาลัยขอนแก่น สำเร็จการศึกษาระดับปริญญาตรีจาก คณะศิลปกรรมศาสตร์ มหาวิทยาลัยศรีนครินทรวิโรฒ (เกียรตินิยมอันดับที่ 2) ในปี พ.ศ. 2561 และสำเร็จการศึกษาระดับปริญญาโท สาขาธุรกิจอสังหาริทรัพย์ คณะพาณิชยศาสตร์และการบัญชี มหาวิทยาลัยธรรมศาสตร์ ปี พ.ศ. 2567 

ปัจจุบันคุกกี้เป็นนักแสดงสังกัดช่องวัน 31 และมีความสนใจในด้านกีฬาเอ็กซ์ตรีม ทั้งการวิ่ง ปั่นจักรยาน และว่ายน้ำ โดยในปี 2565 ได้เข้าร่วมการแข่งขันไตรกีฬาในงาน Pattana Triathlon เป็นครั้งแรก ในปี 2566 สามารถวิ่งจบ Full Marathon แรกในรายการ Fuji Marathon ได้สำเร็จ และในเดือนกันยายน ปี 2567 คุกกี้ได้เข้าร่วมรายการ Berlin Marathon 2024 และจบ World Major Marathon รายการแรกได้สำเร็จ

 ชีวิตส่วนตัว  
กำลังคบหาดูใจกับ  ภณ ณวัสน์ ภู่พันธัชสีห์ นักแสดงสังกัดช่อง 3 เอชดี ได้ฉายาว่า คู่รักนักวิ่ง กีฬาเอ็กซ์ตรีม หวาน ‘ภณ ณวัสน์’ – ‘คุกกี้ ญดา’ คู่รักนักวิ่ง matichonweekly.com เนื่องจากชื่นชอบการออกกำลังกาย การวิ่ง ปั่นจักรยานเหมือนกัน

 ผลงาน 
 ละครโทรทัศน์ 
 พ.ศ.  เรื่อง  บทบาท  ออกอากาศ 2556  สาปพระเพ็ง  อเรยา (รับเชิญ)  ช่อง 3 เอชดี 2560  มือปืนพ่อลูกติด  แวววรรณ  ช่อง 7 เอชดี สุดรักสุดดวงใจ  แววดาว 2561  รักหวานบ้านวุ่น  ออย รักปรุงรส เค้ก (รับเชิญ) 2562  นางร้าย  ภรณี รักนี้บุญรักษา  ปิ๊งปิ๊ง สวยซ่อนคม  ศจีรัตน์ ฟัง (ซูเจ็ง) / อาเน้ย เพลิงเสน่หา  พวงแสด 2563  ตลาดบังเอิญรัก  กลอน ก่อนตะวันแลง  ดวงใจ วัยสาว (รับเชิญ) 2564  คู่แค้นแสนรัก  มาริน ช่อพิชัย (ริน)  คทาสิงห์  วีณา สมุทรชาติ (กะทิ)  2566  ข้าวเหนียวทองคำ ดอกบัว ช่องวัน 31 จอมโจรดอกไม้ขาว มะปราง 2567  Century of Love ปาฏิหาริย์รักร้อยปี คุณวาด 2568 กรงการเวก หม่อมหลวงขวัญตา สุริยกานต์ (คุณขวัญ) เหมันต์ตะวันรอน งามตา rowspan = "2"  ลายฮักบ้านเชียง  จากฮักกังถึงเจ้าพระยา 

 ซิตคอม 
 ปี  เรื่อง  บทบาท  ตอน 2568สุภาพบุรุษสุดซอยดอกคูน (รับเชิญ)โปรดิวเซอร์สายหลับกับเลขาใหม่ของวินหมีแดงตะแคงสอย ข้อยตามใจน้องเกินไปบ่ครูน้องเฌอ เมินอ่อมไก่ ใครเป็นกระโถนเด่นจะเป็นอินฟลูกับข้อยสิเอา...เอาบ่ได้ป้าใบ้ยึดที่ กีวี่ขี้แซะซันสิเว้า เฌอเข้าค่าย ใครเอาเงินดอกคูนฆาตกรรมเอาค่าประกันค่าเงินกองลอยตัว แท็กซี่มั่วราคาเหมา

 มิวสิควิดีโอ 
 เพลง More ศิลปิน ตู่  ภพธร สุนทรญาณกิจ
# สฺวิน ช่าน
สฺวิน ช่าน (ค.ศ. 209–237) ชื่อรอง เฟิงเฉียน เป็นนักปราชญ์แห่งรัฐวุยก๊กในสมัยสามก๊กของจีน เขาเป็นบุตรชายของซุนฮก

 ชีวิต 
เขาเกิดในตระกูลซุนผู้ทรงอิทธิพลในฐานะบุตรชายของ ซุนฮก รัฐบุรุษผู้มีชื่อเสียงในปลาย ราชวงศ์ฮั่นตะวันออก และที่ปรึกษาของ โจโฉ ลำดับการเกิดที่แน่นอนของเขาในหมู่พี่น้องของเขาไม่ชัดเจน เป็นที่รู้เพียงว่าเขาอายุน้อยกว่าบุตรชายคนที่หกของซุนฮก, สวินโถ(顗弟粲，字奉倩。) Jin Yang Qiu annotation in Sanguozhi vol. 10.
# ดนตรีวิทยา
ดนตรีวิทยา  เป็นการศึกษาด้านดนตรีในด้านการวิจัย การวิเคราะห์ด้านวิชาการ ดนตรีวิทยาเป็นส่วนหนึ่งของมนุษยศาสตร์ ผู้ศึกษาด้านนี้ในแง่การวิจัยดนตรีเรียกว่า นักดนตรีวิทยา (musicologist)John Haines, Eight Centuries of Troubadours and Trouvères: The Changing Identity of Medieval Music (Cambridge, 2004), '55.For broad treatments, see the entry on "musicology" in Grove's dictionary, the entry on "Musikwissenschaft" in Musik in Geschichte und Gegenwart, and the classic approach of Adler (1885).Adler, Guido (1885). Umfang, Methode und Ziel der Musikwissenschaft. Vierteljahresschrift für Musikwissenschaft, 1, 5-20.

ตามหลักแล้ว ประวัติศาสตร์ดนตรีวิทยา (เรียกทั่วไปว่า ประวัติศาสตร์ดนตรี) เป็นสาขาที่เด่นชัดที่สุดของดนตรีวิทยา ประวัติศาสตร์ดนตรีวิทยาถือเป็นหนึ่งในสาขาย่อยดนตรีวิทยาที่ใหญ่ที่สุด โดยประวัติศาสตร์ดนตรีวิทยา, มานุษยดนตรีวิทยา และดนตรีวิทยาเชิงระบบ (systematic musicology) มีขนาดใกล้ ๆ กัน มานุษยดนตรีวิทยา ว่าด้วยเรื่องการศึกษาดนตรีที่เกี่ยวข้องกับบริบททางวัฒนธรรม ดนตรีวิทยาเชิงระบบ ว่าด้วยดนตรีสวนศาสตร์, วิทยาศาสตร์ และเทคโนโลยีเกี่ยวกับเสียงของเครื่องดนตรี และนัยยะที่เกี่ยวข้องทางดนตรีของสรีรศาสตร์ จิตวิทยา สังคมวิทยา หลักปรัชญา และการคำนวณ